CELEX: 62009CN0245
Language: ro
Date: 2009-07-06 00:00:00
Title: Cauza C-245/09: Cerere de pronunțare a unei hotărâri preliminare introdusă de Arbeidshof te Brussel (Belgia) la 6 iulie 2009 — Omalet NV/Rijksdienst voor Sociale Zekerheid

12.9.2009   
            
            
               RO
            
            
               Jurnalul Oficial al Uniunii Europene
            
            
               C 220/21
            
         Cerere de pronunțare a unei hotărâri preliminare introdusă de Arbeidshof te Brussel (Belgia) la 6 iulie 2009 — Omalet NV/Rijksdienst voor Sociale Zekerheid
   (Cauza C-245/09)
   2009/C 220/42
   Limba de procedură: olandeza
   
      Instanța de trimitere
   
   Arbeidshof te Brussel
   
      Părțile din acțiunea principală
   
   
      Reclamant: Omalet NV
   
      Pârât: Rijksdienst voor Sociale Zekerheid
   
      Întrebările preliminare
   
   
               1)
            
            
               Instanța națională trebuie să aplice articolul 49 CE pentru soluționarea unui litigiu între Biroul Național pentru Securitate Socială și un întreprinzător stabilit în Belgia, în cazul în care se solicită condamnarea acestui întreprinzător, în conformitate cu articolul 30 bis alineatul 3 din Legea din 27 iunie 1969 de revizuire a Decretului-lege din 28 decembrie 1944 privind securitatea socială a lucrătorilor (astfel cum a fost aplicabilă după modificarea articolului în cauză prin articolul 55 din Legea-program din 27 aprilie 2007) ca răspunzând în solidar pentru o parte a datoriilor unui subcontractant neînregistrat, stabilit în Belgia, sau în cazul în care condamnarea acestui întreprinzător este cerută deoarece nu și-a îndeplinit obligația de reținere prevăzută la articolul 30 alineatul 4 din lege?
            
         
               2)
            
            
               (Cu titlu subsidiar) Articolul 49 CE se opune unei reglementări precum cea prevăzută la articolul 30 bis alineatele 3 și 4 din Legea belgiană din 27 iunie 1969 de revizuire a Decretului-lege din 28 decembrie 1944 privind securitatea socială a lucrătorilor (astfel cum a fost aplicabilă după modificarea articolului în cauză prin articolul 55 din Legea-program din 27 aprilie 2007)?